Neplodnosť

Nikdy nejde len o neplodnosť

MUDr.Višňovská Milota

všeobecný lekár pre dospelých

v Žiari n Hronom na Slovensku

Neštátna ambulancia Vademecum s.r.o

Knižočku by som chcela venovať špeciálne pani Adrianke Sklenaříkovej a samozrejme všetkým párom, ktorým sa nedarí splodiť vlastné dieťatko.

Tak ako vo všetkých mojich knižočkách, aj tu platí, že nikdy nejde len o neplodnosť. V hre je nielen život dieťatka, ale aj život rodičov, dokonca aj otca. Viď posledný prípad z praxe na konci knižočky.

Rozhodla som sa písať pre ľudí takéto knižočky o rôznych zdravotných problémoch. Pritom dávam dokopy to, čo čítam v rôznych medicínskych časopisoch súčasne s tým, čo si všímam v praxi. A tak, hoci nie som odborný lekár, denno denne vidím v ambulancii množstvo ľudí, ktorí sa vracajú od mnohých odborníkov a často nám unikajú niektoré základné veci, niekedy aj jednoduché. Zabudli sa pritom vnímať súvislosti. Vidím to ako obrovskú chybu medicíny a tak to chcem aspoň čiastočne napraviť týmito knižočkami.

Ku tejto knižočke bude potrebné zakúpiť aj knižočku Poďme vyzdravieť spolu! Je aj v elektronickej forme a na youtube videách , ktoré mám v pláne, uvediem adresu, kde sa dá zakúpiť v hmotnej forme v e-shope. Budem sa ale snažiť podstatné informácie zhrnúť do tejto knižočky.

Napíšem Vám teda pár informácií, ktoré by mohli pomôcť na ceste za vytúženým dieťatkom z pohľadu praktického lekára pre dospelých. Existujú totiž možnosti neplodnosti, ktoré sa dajú nájsť, aj ovplyvniť. Mali by sa tieto vyšetrenia robiť u neplodných párov ešte predtým, ako sa pristúpi ku hormonálnej liečbe, či ku umelému oplodneniu. Všimla som si, že v praxi sa to tak , žiaľ, nerobí. Rovno sa dajú pacientke hormóny, alebo sa rovno prejde na umelé oplodnenie.

Problém je potom nielen to, že sa plod potratí, ale aj to, že to isté, čo spôsobilo neplodnosť, môže neskôr v živote napríklad matky, dieťatka, alebo aj muža, viesť ku vážnejším ochoreniam. Záleží od zhody náhod, od pôsobenia viacerých príčin naraz. Nemalé je aj finančné hľadisko umelého oplodnenia. Hlavný problém je ale to, že sa dieťatko nenarodí, alebo sa narodí predčasne, alebo s nejakou chybou, čo nikto z nás nechce.

Ako to vlastne myslím? Uvediem Vám to na konkrétnom príklade. Plus prečítajte si aj príklady z praxe , na konci tejto knižočky.

Ak dôvodom potratov je napríklad syndróm lepivých doštičiek, tak, pokiaľ sa na to nepríde, plod sa opakovane potratí, hoci došlo ku umelému oplodneniu. Nepríde sa na to preto, že sa na to nemyslí. Čo sa stane ďalej? Takáto žena sa rozhodne buď byť bez detí, alebo si dieťatko adoptuje. Tým sa však nič nezmení na tom, že ten syndróm lepivých doštičiek matka má. To má ale možné dôsledky aj pre zdravotný stav matky. Napríklad môže matka dostať mozgovú príhodu, alebo srdcovú. Prečo? Lebo už z názvu vyplýva, že krvné doštičky /inak tromobocyty/ sa začnú na seba viac lepiť, začnú sa zhlukovať a tak na hociktorom mieste v tele môže dôjsť ku vzniku zrazeniny a teda aj ku jej upchatiu a následne sa neprekrví oblasť za touto upchatou cievou. Stačí dehydratácia počas hnačky, alebo dlhšie cestovanie, či sedenie, hormonálna liečba, alebo prudkejšie cvičenie, akútny stres a výsledok je na svete. Často je súčasne aj obezita. Tá aj sama vedie ku zvýšenému riziku vzniku krvných zrazenín, plus sa stáva aj mechanickou prekážkou pre oplodnené vajíčko vzhľadom na množstvo tuku v brušnej dutine. Tukové tkanivo samé produkuje množstvo zápalových a hormonálne aktívnych látok, žiaľ zdraviu človeka neprospešných.

Nemusí to byť len práve tento syndróm lepivých doštičiek. Nemusí byť samozrejme pritom obezita. Faktorov, ktoré ovplyvňujú zrážanie krvi je viac. Existujú pritom aj ich vrodené poruchy, aj ich získané poruchy. Tie vrodené sa zisťujú na špeciálnej hematologickej ambulancii. Tie získané vo veľkej miere záležia na zdravom žalúdku, čreve, pečeni, lebo tu vznikajú mnohé látky, faktory, ktoré na jednej strane zrážanie podporujú, ale na druhej strane aj brzdia. Ak dôjde ku narušeniu ich rovnováhy, výsledkom je buď zrazenina, alebo krvácanie. Medzitým je tenká hranica. Obidvoje vedie ku tomu, že dieťatko sa predčasne narodí, alebo teda, že dôjde ku potratu. Viac o týchto poruchách píšem v mojej knižočke Poďme vyzdravieť spolu. Konkrétne by som odkázala rovno na kapitoly v nej : Čo je dobré vedieť o trombóze, Helicobakter pylori, Celiakia, Vitamín D, Histamínová intolerancia, Homocysteín / ten súvisí aj s tvorbou zrastov, rôznych cýst, a to mimo infekčnej príčiny v močovopohlavnej oblasti/. Tieto získané formy poruchy v zrážaní krvi sa zisťujú na gastroenterologickej ambulancii. Ale tiež je dôležité, čo konkrétne sa tam vyšetruje. Dôležité je napríklad zistiť, či nemáte infekciu H.pylori / dychový test, plus aj odobratie viacerých vzoriek žalúdka na prítomnosť H. pylori/, plus odobratie viacerých vzoriek s tenkého čreva/ duodena/ na prítomnosť celiakie, či inej malabsorbcie. Plus treba odobrať aj krv na celiakiu, aj na IgA, aj na potravinovú alergiu. Plus je dobré myslieť aj na parazity. Všetko to môže viesť ku obrazu veľmi podobnému celiakii. Čiže črevná stena je vtedy zapálená, klky sú znížené, je v nich menej enzýmov, ktoré majú za úlohu trávenie. Tak je potom aj málo vápnika, D vitamínu, magnesia,...skrátka všetkých dôležitých vitamínov a prvkov. Plus v stene tenkého čreva sa tvoria také bielkoviny – voláme ich proteíny C a S. Majú na starosti brzdenie vzniku zrazenín v krvi. Ak ich je málo, napríklad v dôsledku zápalu v čreve , tak logicky je aj týchto bielkovín menej a teda prevahu nadobudne tvorba krvných zrazenín. Výsledok môže byť upchatie ciev v placente a následne plod odumrie, alebo sa predčasne narodí. Súčasne má totiž aj menej D vitamínu, vápnika, horčíka , atď....všetko to ale potrebuje dieťatko pre zdravý vývoj, správny prepis genetických informácií.

Nehovoriac o tom, že ak je črevo matky niečím zapálené, nefunguje správne, tak aj zloženie normálnej bakteriálnej flóry v čreve je iné, ako má za zdravých okolností byť. Už dávno je pritom známe, že toto bakteriálne osídlenie tráviaceho traktu matky je veľmi dôležité aj pre zdravý vývoj dieťatka, aj pre jeho budúce zdravie.

Vážení čtenáři, právě jste dočetli ukázku z knihy Neplodnosť.
Pokud se Vám líbila, celou knihu si můžete zakoupit v našem e-shopu.